b"\n_START_ARTICLE_\nHilda Gadea Acosta\n_START_SECTION_\nBiografia\n_START_PARAGRAPH_\nHilda Gadea va ser estudiant d'economia a la Universitat Nacional Major de San Marcos, a Lima, on va ser dirigent estudiantil adherida als principis de la Reforma Universit\xc3\xa0ria i representant en el Consell d'Estudiants de San Marcos durant el rectorat de Luis Alberto S\xc3\xa1nchez. _NEWLINE_Es va graduar com a economista el 1948 i poc despr\xc3\xa9s va ser la primera dona en el Comit\xc3\xa8 Executiu Nacional de l'APRA com a Secret\xc3\xa0ria d'Economia._NEWLINE_L'any 1948, a causa del cop d'estat que va imposar la dictadura de Manuel A. Odr\xc3\xada, Gadea va haver d'exiliar-se. El 1954 es trobava treballant per al govern progressista de Jacobo \xc3\x81rbenz Guzm\xc3\xa1n a Guatemala quan va con\xc3\xa8ixer l'argent\xc3\xad Ernesto Che Guevara, llavors un jove aventurer que es trobava recorrent Am\xc3\xa8rica Llatina. Van fer amistat i Gadea va introduir-lo en els cercles pol\xc3\xadtics progressistes i esquerrans. En una d'aquestes reunions Guevara coneixeria a alguns exiliats cubans del Moviment 26 de Juliol, seguidors del dirigent nacionalista Fidel Castro, entre ells Antonio \xc2\xab\xc3\x91ico\xc2\xbb L\xc3\xb3pez, qui li posaria l'\xc3\xa0lies de \xc2\xabChe\xc2\xbb._NEWLINE_Amb el cop d'estat impulsat per la CIA que el 1954 va enderrocar al president Jacobo \xc3\x81rbenz, Hilda Gadea va ser detinguda i alliberada unes setmanes despr\xc3\xa9s, havent d'emigrar a M\xc3\xa8xic. All\xc3\xad va tornar a reunir-se amb el Che Guevara, fent-se amants primer i casant-se el 18 d'agost de 1955 despr\xc3\xa9s que Hilda qued\xc3\xa9s embarassada. El 15 de febrer de 1956 va n\xc3\xa9ixer la filla de tots dos, Hilda Beatriz Guevara Gadea._NEWLINE_El 2 de desembre de 1956, el Che Guevara va partir al costat de Fidel Castro i els seus homes amb destinaci\xc3\xb3 a Cuba, amb la finalitat d'iniciar les accions guerrilleres que esdevindrien en la Revoluci\xc3\xb3 Cubana, i ja no van tornar a veure's com a matrimoni. En el transcurs de la revoluci\xc3\xb3, Guevara conegu\xc3\xa9 i s'enamor\xc3\xa0 d'Aleida March. Un pic els revolucionaris van prendre el poder el 1959, va concretar el seu divorci de Hilda Gadea per casar-se per segona vegada._NEWLINE_Una cop consolidada la Revoluci\xc3\xb3 Cubana, el Che Guevara va convidar Hilda Gadea a viure a Cuba amb la seva filla. Ella va acceptar la invitaci\xc3\xb3 i va viure a l'illa treballant com a alta funcion\xc3\xa0ria del govern cub\xc3\xa0 fins a la seva mort a mitjans de la d\xc3\xa8cada de 1970. La filla de tots dos, Hilda Beatriz, va morir el 1995.\n_START_SECTION_\nLlibres\n_START_PARAGRAPH_\nEl 1972 public\xc3\xa0 Che Guevara: los a\xc3\xb1os decisivos (M\xc3\xa9xico: Aguilar Editor). El llibre fou reeditat a Per\xc3\xba el 2005 amb el t\xc3\xadtol de Mi vida con el Che."